Schaan, 16. april 2019

Sporočilo za medije: poročilo o delu CIPRE International v letu 2018

V gosteh in doma

**Kaj sploh je kakovostno življenje v Alpah? Kako preoblikovati turistično ponudbo? CIPRA International je svoje poročilo o delu v letu 2018 posvetila tako lokalnim prebivalcem kot obiskovalcem alpskega prostora, v njem pa skladno z geslom *V gosteh in doma* raziskovala možnosti povezovanja med turizmom in kakovostnim življenjem.**

Če je turizem zasnovan preudarno in se v praksi uspešno uresničuje, lahko različna področja življenja učinkovito povezuje tudi s številnimi potrebami stalnih in začasnih prebivalcev alpskega prostora ter njegovih obiskovalcev. Za celovito turistično ponudbo ter ustrezno vrednotenje alpske naravne in kulturne dediščine s trajnostnega vidika so potrebne nekonvencionalne ideje in kreativne strategije. «Aktualno letno poročilo CIPRE International kaže, da organizacije, ki delujejo v okviru CIPRE, k oblikovanju potrebnih idej in strategij lahko prispevajo s svojo ustvarjalnostjo, humorjem in šarmom,» pravi Christian Baumgartner, podpredsednik CIPRE International.

**Angažirano in kreativno**

Bralci in bralke bodo tako v reportaži o Bledu izvedeli kaj več o tem slovenskem turističnem kraju, ki ga preplavljajo množice turistov iz vseh delov sveta. Bled je bil konec maja 2018 tudi prizorišče letne strokovne konference, ki jo je v sodelovanju z Omrežjem občin Povezanost v Alpah z naslovom *Alpski turizem – vključuje kakovost življenja!* organizirala CIPRA. Kot je povedala Barbara Wülser, ki je aprila 2019 postala sodirektorica CIPRE International, primer kraja nazorno kaže, da prekomerni turizem lokalnemu prebivalstvu ne koristi sam po sebi: «Zato je pomembno, da razprava o razvoju turizma in njegovo usmerjanje potekata skupaj z lokalnim prebivalstvom.»

Kako na življenje gleda mlada generacija, kažejo fotografije, ki so jih naredili mladi popotniki, ko so z alpsko vozovnico, ki so jo pridobili v okviru projekta *Youth Alpine Interrail*, katerega pobudnik je bil Mladinski svet CIPRE, podolgem in počez prepotovali Alpe. V aktualnem poročilu lahko preberemo tudi prispevek o aktivnih prizadevanjih CIPRE Slovenija za varstvo voda in CIPRE Francija za uresničevanje okolju prijazne mobilnosti v praksi kakor tudi o ukrepih CIPRE Nemčija proti gradnji smučarske povezave. Prav tako letno poročilo pripoveduje o pogosto težavnih političnih razpravah, s katerimi se sooča CIPRA, saj želi spodbujati dolgoročno zasnovane trajnostne projekte, ne pa kratkoročno zasnovanega ravnanja, usmerjenega v pridobivanje dobička.

Die Liechtensteiner Umweltministerin Dominque Hasler weist in ihrem Grusswort im Jahresbericht darauf hin, dass Umweltthemen nicht an Staatsgrenzen Halt machen. «Es braucht einerseits den Naturschutz auf nationaler Ebene, aber auch die internationale Zusammenarbeit im Rahmen der Alpenkonvention und der Staatengemeinschaft.» Die CIPRA sei dabei ein wertvoller Partner, der wichtige Projekte durchführe, Öffentlichkeitsarbeit leiste und manchmal auch als Gewissen diene. «Wir schätzen es sehr und sind stolz, dass CIPRA International Liechtenstein als ihren Sitz gewählt hat.»

Letno poročilo je v tiskani obliki ali formatu pdf na voljo pri CIPRI International (+423 237 53 53, [international@cipra.org](mailto:international@cipra.org), [www.cipra.org/jahresberichte](http://www.cipra.org/jahresberichte)).

Sporočilo za medije in fotografije v kakovosti, primerni za tisk, si lahko prenesete z naslednjega naslova: [www.cipra.org/de/medienmitteilungen](http://www.cipra.org/de/medienmitteilungen)

Kontaktni osebi:

Caroline Begle, projektna vodja za področje komunikacije, [caroline.begle@cipra.org](mailto:caroline.begle@cipra.org)

Barbara Wülser, sodirektorica CIPRE International, [barbara.wuelser@cipra.org](mailto:barbara.wuelser@cipra.org)

**CIPRA – raznolika in pestra organizacija**

Mednarodna komisija za varstvo Alp (CIPRA) je nevladna krovna organizacija z nacionalnimi odbori in regionalnim odborom v sedmih alpskih državah. Zastopa več kot sto društev in organizacij. CIPRA se zavzema za trajnostni razvoj na območju Alp, ohranjanje naravne in kulturne dediščine ter regionalno raznovrstnost in reševanje skupnih problemov v alpskem prostoru.

[www.cipra.org](http://www.cipra.org)